«የክልሉ መንግስትና ህዝብ የጥፋት ሃይሎችን ውጥን አስቀድሞ በመከላከል ሰላምና ጸጥታውን በዘላቂነት ያረጋግጣል» – አቶ ሽመልስ አብዲሳ የኦሮሚያ ብሄራዊ ክልላዊ መንግስት ርዕሰ መስተዳደር
አዳማ፡- የኦሮሚያ ክልል መንግስትና ህዝብ የጥፋት ሃይሎችን ውጥን አስቀድሞ በመከላከል ሰላምና ጸጥታውን በዘላቂነት ያረጋግጣል ሲሉ የክልሉ ርዕሰ መስተዳድር አቶ ሽመልስ አብዲሳ አስታወቁ።፣ ህብረተሰቡ ከመንግስት ጎን በመቆም ሰላምና ጸጥታውን እንዲያረጋግጥ ጥሪ አቀረቡ ። ጨፌ ኦሮሚያ በአምስተኛ የጨፌ ስራ ዘመን አምስተኛ ዓመት 12ኛ መደበኛ ስብሰባውን ትናንት በገልማ አባ ገዳ ባካሄደበት ወቅት የክልሉ ርዕሰ መስተዳድር አቶ ሽመልስ አብዲሳ እንዳስታወቁት ፣የክልሉን ጸጥታ የሚያውኩ የጥፋት ሃይሎችን ውጥን አስቀድሞ በማወቅ የክልሉ ሰላምና ጸጥታ በዘላቂነት ይረጋገጣል ። ባለፉት ሁለት ዓመታት በተሰሩት ስራዎች መልካም ውጤቶች መመዝገባቸውን ጠቅሰው፣ ሰው ሰራሽ የሰላምና የጸጥታ ችግሮች ክልሉ በሚፈለገው ደረጃ እንዳይራመድ እንዳደረጉት አስታውቀዋል። መንግስት የዲሞክራሲን ምህዳር ለማስፋት ያሳየውን ትዕግስት እንደፍርሃትና አቅም ማነስ ቆጥረው ክልሉን የጦርነት ቀጠና ለማድረግ ያሰቡት የጥፋት ሀይሎች ሁለት የተለያዩ መልኮች እንደነበሯቸው አመልክተው፤ በአንድ በኩል ከተማ ውስጥ ተቀምጠው ሰላማዊ ትግል የሚያደርጉ በመምሰል፤ በሌላ በኩል በደቡብና በምዕራብ ኦሮሚያ ታጥቀው በመንቀሳቀስ መስዋዕትነት አስከፍለውናል ብለዋል ።በተመሳሳይ ከስልጣን የተባረረው
ሃይል በየጊዜው በሚፈጥረው
የፖለቲካ ሴራና ከውጭና
ከውስጥ በሚራገቡ የሚዲያ
ዘመቻዎች ትልቅ ጥፋት
ደርሷል ፤ በዚህም
የለውጡ አቀጣጣይ የነበረውን
አርቲስት ሃጫሉ ሁንዴሳን
በመግደል በክልሉ ተጨማሪ
የሰው ህይወት እንዲጠፋና
በቢሊዮን የሚገመት ንብረት
እንዲወድም ማድረጋቸውን ጠቅሰዋል። መንግስት የህግ የበላይትን ለማስጠበቅ እርምጃ በመውሰድ ላይ እንዳለ የገለጹት ርእሰ መስተዳድሩ ፣ ህብረተሰቡ ከመንግስት ጎን በመቆም ሰላምና ጸጥታውን እንዲያረጋገጥ ጥሪ አቅርበዋል። በተጨማሪም ኮቪድ 19ን እየተከላከለ የተጀመሩ የልማት ስራዎችን ማስቀጠል እንዳለበት፤ለዚህም ሁሉም የድርሻውን እንዲወጣ አሳስበዋል። ክልሉ በ2012 ዓ.ም
በተለያዩ ዘርፎች ያስመዘገባቸው
መልካም ሥራዎች ተጠናክረው
እንዲቀጥሉና ክፍተቶችም እንደሚሻሻሉ
የጠቆሙት ርዕሰ መስተዳድሩ፣
የ2013 በጀት
ዓመትን ዋና ዋና
እቅዶች እና ትኩረት
የተሰጣቸውን ዘርፎችም ዘርዝረው
አሳውቀዋል ።በተለይም የግብርናውን ዘርፍ በቴክኖሎጂ የተደገፈ ማድረግ፤ የተፋሰስና አካባቢ ጥበቃን አጠናክሮ ማስቀጠል ፤ የሥራ አጥነት ቁጥርን መቀነስ፤ መሰረተ ልማትን ማሳደግ፤ በትምህርት ዘርፍ የተጀመሩ የሪፎርም ስራዎችን ማሻሻል፤ ጤናማና አምራች ኃይልን ለመፍጠር የእናቶችና የህጻናትን ሞት መቀነስ ፤ የኦሮሞን ህዝብ ታሪክ፣ ቅርስ ፣ባህልና ቋንቋ ማሳደግ፤ ኢንቨስትመንት በተለይም ኢንዱስትሪዎች ከማህበረሰቡ ጋር እንዲተሳሰሩ ማድረግ የሚሉት ዋነኛዎች ናቸው። የጨፌው አፈ ጉባኤ ወይዘሮ ሎሚ በዶ በበኩላቸው፤ ጉባኤው የህዳሴው ግድብ የመጀመሪያ ዙር ውሃ ሙሌት በተጠናቀቀበት ወቅት በመደረጉና የጨፌው አባላትም የዚህ ታሪክ አካል በመሆናችሁ እንኳን ደስ ያላችሁ ብለዋል። የ2013 በጀት ዓመት እንደከዚህ ቀደሙ ቢሮ ውስጥ ተቀምጠን ብቻ ያቀድነው ሳይሆን ሁሉም ባለድርሻ አካላት የተሳተፉበት ነው ብለዋል። ዕቅዱ የብልጽግና ጉዞን እውን ለማድረግ የሚያስችል እንደሆነ አመልክተዋል ። በ2013 በጀት
ዓመት የታቀዱ ስራዎችን
ለማስ ፈጸም 90 ቢሊዮን
ብር በረቂቅ ደረጃ
የቀረበ ሲሆን ጨፌው
ከተወያየበት በኋላ ያጸድቀዋል
ተብሎ ይጠበቃል። የክልሉን
ጠቅላይ ኦዲተር፣ ጠቅላይ
ፍርድ ቤት የተለያዩ
አዋጆችንና ሹመቶችን እንደሚያጸድቅ
ይጠበቃል።አዲስ ዘመን
ሐምሌ 19 ቀን 2012 ዓ.ም በኢያሱ መሰለ